**Свети Сава**



*"Молим оне који ће после мене бити, испуните оно што ја због кратковременог живота не доврших."*

Свети Сава, Типик архиепископа Нокодима
(реченица из изгубљеног Савиног списа "Света словеса")

Свети Сава

(Светосавски пут)

Драги: ученици, родитељи, наставници, пријатељи наше школе, срећна Школска слава, Свети Сава! Ове године у измењеним околностима прослављамо дан нашег духовног учитеља, светионика православља; али са истим жаром и жељом да учимо и подучавамо!

Свети Сава нас је учио да трајемо, верујемо у себе, волимо и поштујемо друге. (Матија Бећковић:) „Свети Сава је одредио крст којим се крстимо, језик којим говоримо, писмо којим пишемо, пут којим идемо. Има томе већ осам векова и тај пут и тај језик и то писмо и тај крст нису изван нас него у нама и не можемо их изгубити ако не изгубимо себе и своје унутрашње једро. Савин прах је између нас. Његовим крвним судовима повезани смо у једно светосавско биће. Прича о Светом Сави је најдужа прича коју прича српски народ, а та прича не стари нити се умара и све што причамо само су њена поглавља.“

Највећи храм који је Свети Сава подигао је сам његов народ. Срби трају, преживели су и времена када није било дозвољено славити Школску славу. Духовно узрасли из тог периода и са још већим жаром пођоше пут светосавља. На данашњи дан, 27.1.2021. године, сетимо се његових речи: „Ходи право и путеве своје исправљај на добро!“.